Най-важна за развитието на растението е светлината. През май можем да настаним саксията на слънце, като задължително осигурим леко засенчване в горещите обедни часове. През лятото се развива добре при температури до 25-28º С, а през зимата трябва да му осигурим поне 10-11º С. Стъблата се развиват доста бурно и можем да ги насочваме в желаната посока като поставим конструкция, по която мустачките могат да се захващат. Пасифлората изглежда много добре и отглеждана във висяща кошница като каскадно растение.Полива се с мека вода. През лятото почвата се поддържа влажна, но не прогизнала. Пулверизирането на листата с филтрирана вода благоприятства залагането на повече цветни пъпки и гарантира появата на по-едри цветове.